Θέμα: Modern Greek Language (Secondary School)
Ερώτηση: Η πιο κρύα πόλη της Ελλάδας: Το Νευροκόπι το αποκαλούν "Σιβηρία των νότιων Βαλκανίων". Το Κάτω Νευροκόπι είναι ένας δήμος στο βορειοδυτικό τμήμα του νομού Δράμας, μια περιοχή διάσημη για το κρύο της. Έτσι έχει καταγραφεί στη συνείδηση των Ελλήνων πολιτών το άγνωστο για πολλούς σημείο αυτό στον χάρτη, εκεί που καταγράφονται οι χαμηλότερες θερμοκρασίες κατά τους χειμερινούς μήνες. Οι επιστήμονες αποδίδουν το φαινόμενο των πολικών θερμοκρασιών στο γεγονός ότι τα γύρω βουνά εμποδίζουν την είσοδο θερμών αέριων μαζών στο λεκανοπέδιο. Αποτέλεσμα είναι να δημιουργούνται καιρικές συνθήκες όμοιες με της σιβηριανής στέπας. Σύμφωνα με τα δεδομένα, ο χειμώνας διαρκεί 6-7 μήνες, με τον υδράργυρο να ανεβοκατεβαίνει μεταξύ -15 και -30 βαθμών. Δεν είναι σπάνιες οι χιονοπτώσεις τον Μάιο, ακόμα και στα τέλη Ιουνίου, όπως συνέβη το 1996. Για τους 8.026 κατοίκους ο σκληρός χειμώνας είναι μέρος της καθημερινότητάς τους. Η κάθετη πτώση του υδράργυρου αρχίζει από τα μέσα του Οκτωβρίου, οπότε και ξεκινούν τα πρώτα κρύα. Ο κάμπος του Νευροκοπίου ζει σε ρυθμούς σκληρού χειμώνα έως και τον Απρίλιο με το χιόνι να αγγίζει μέχρι και τα δύο μέτρα. Φυσικά, τους κατοίκους του Νευροκοπίου τους "πονάει" ιδιαίτερα η κατανάλωση πετρελαίου. Σύμφωνα με τον μέσο όρο, ένα νοικοκυριό χρειάζεται τουλάχιστον 5.000 ευρώ για θέρμανση. Η περιοχή, που είναι επιπλέον γνωστή για τα περίφημα γεωργικά προϊόντα, όπως πατάτες και φασόλια, έχει πολλές δυνατότητες προσέλκυσης τουριστών: Το χιονοδρομικό κέντρο Φαλακρού, τον παραδοσιακό οικισμό στο χωριό "Γρανίτης", τεχνητές λίμνες και ποτάμια, τις θεαματικές διαδρομές στα δάση, τις παλιές εκκλησίες. Οι κάτοικοι της περιοχής δημιούργησαν μια σελίδα στο Facebook αφιερωμένη στις ομορφιές του τόπου τους. https://www.enimerotiko.gr/plus/toyrismos/i-pio-krya-poli-tis-elladas-ekei-poy-o-cheimonas-echei-diarkeia-7-mines-kai-i-thermokrasia-peftei-stoys-30/. Δεδομένου του παραπάνω κειμένου, είναι αληθής η παρακάτω πρόταση; Οι κάτοικοι του Νευροκοπίου πονούν ιδιαίτερα στα κόκκαλα λόγω κρύου.
Επιλογές:
Σωστό
Λάθος
Σωστή απάντηση (αριθμός επιλογής, από 0): 1